தற்போது சிரியாவில் உபயோகப்படுத்தியிருக்கும் குண்டுகளில் சரின் ( Sarin ) என்ற ரசாயனம் இருப்பதாக உறுதி செய்யப்பட்டுள்ளது. சரின்... ஒரு ரசாயன எமன். "நரம்பு மண்டலத்தை பாதிக்கும் ரசாயன வினைபொருட்களில்" ( Nerve Agents ) சரின் ஒரு மிக மோசமான அரக்கன். 1938ல், ஜெர்மனியில் சில ஆராய்ச்சியாளர்கள் சேர்ந்து கண்டுபிடித்தது தான் இந்த சரின் ரசாயனம். 1939ல் ஜெர்மனியின் ஆயுத உற்பத்திக் குழுவில் சரினைக் கொண்டு குண்டுகளைத் தயாரிக்கும் ஒரு முடிவெடுக்கப்பட்டது. அதைத் தயாரிக்க மிகப் பெரிய ஆலைகளை ஜெர்மனி அரசு கட்டமைத்தது. ஆனால், அதிலிருந்து குண்டுகள் தயாராகி வருவதற்குள் இரண்டாம் உலகப்போரே முடிவுக்கு வந்திருந்தது.